L-Italja kisbu post fis-semifinali wara rebħa ta' 2-1 fuq il-Belġju. Wara li kellhom gowl imħassar ta' Leandro Bonucci, l-Italja skorjaw darbtejn fil-31 minuta permezz ta' Nicolo Barella u fl-44 minuta Lorenzo Insigne. Ftit sekondi qabel tmiem l-ewwel taqsima l-Belġju ngħataw penalty meta Giovanni Di Lorenzo waqqa lil Jeremy Doku fil-kaxxa, minn ħdax il-metru Romelu Lukaku ma żbaljax. Fit-tieni taqsima l-iskor baqa' ma nbidilx minkejja l-pressjoni mit-tim Belġjan biex b'hekk l-Italja aċċertaw post fis-semifinali kontra Spanja.